CELEX: 52003PC0095
Language: el
Date: 2003-02-27
Title: Πρόταση απόφαση του Συμβουλίου για τη σύναψη συμφωνίας σχετικά με την ανανέωση της συμφωνίας συνεργασίας στο πεδίο της επιστήμης και τεχνολογίας ανάμεσα στην Ευρωπαϊκή Κοινότητα και την κυβέρνηση της Ρωσικής Ομοσπονδίας

Avis juridique important

|

52003PC0095

Πρόταση απόφαση του Συμβουλίου για τη σύναψη συμφωνίας σχετικά με την ανανέωση της συμφωνίας συνεργασίας στο πεδίο της επιστήμης και τεχνολογίας ανάμεσα στην Ευρωπαϊκή Κοινότητα και την κυβέρνηση της Ρωσικής Ομοσπονδίας  /* COM/2003/0095 τελικό - CNS 2003/0041 */  

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη σύναψη συμφωνίας σχετικά με την ανανέωση της συμφωνίας συνεργασίας στο πεδίο της επιστήμης και τεχνολογίας ανάμεσα στην Ευρωπαϊκή Κοινότητα και την κυβέρνηση της Ρωσικής Ομοσπονδίας(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Με την από 16 Νοεμβρίου 2000 απόφασή του, το Συμβούλιο ενέκρινε τη σύναψη συμφωνίας συνεργασίας στο πεδίο της επιστήμης και τεχνολογίας ανάμεσα στην Ευρωπαϊκή Κοινότητα και την κυβέρνηση της Ρωσικής Ομοσπονδίας (στο εξής: Ρωσία). [1] Η οδηγία τέθηκε σε ισχύ στις 10 Μαΐου 2001.[1]   ΕΕ L 299, 28.11.2000, σ. 14Το άρθρο 12 υπό β) της συμφωνίας ορίζει ότι: « Η παρούσα συμφωνία συνάπτεται για μια πρώτη περίοδο η οποία λήγει στις 31 Δεκεμβρίου 2002, και υπάρχει δυνατότητα ανανέωσης με κοινή συμφωνία των δύο μερών για περαιτέρω χρονικά διαστήματα πενταετούς διάρκειας ».2. Κατά τη διάσκεψη κορυφής ΕΕ-Ρωσίας στις 29 Μαΐου 2002 επιβεβαιώθηκε ότι η ισχύουσα συμφωνία επιστημονικής και τεχνολογικής συνεργασίας μεταξύ Ευρωπαϊκής Κοινότητας και Ρωσίας έχει διαμορφώσει γερές βάσεις για μια μακροπρόθεσμη συνεργασία στο υπόψη πεδίο. Στη διάσκεψη κορυφής υπογραμμίστηκε η σημασία του καταστρωθέντος σχεδίου δράσης, μέσω του οποίου αποκτά διαρθρωτικό χαρακτήρα ο διάλογος ανάμεσα στην Ευρωπαϊκή Κοινότητα και τη Ρωσία επί θεμάτων επιστήμης και τεχνολογίας. Η εφαρμογή του εν λόγω σχεδίου θα συμβάλει στη δημιουργία ολοκληρωμένων επιστημονικών δικτύων και στην ανάπτυξη κοινών έργων έρευνας, οπότε θα δοθεί έτσι ώθηση στη συνεργασία μεταξύ Ευρωπαϊκής Κοινότητας και Ρωσίας στο πλαίσιο του ευρωπαϊκού χώρου της έρευνας.3. Με ρηματική διακοίνωση της 19ης Σεπτεμβρίου 2002, το Υπουργείο Εξωτερικών της Ρωσικής Ομοσπονδίας ζητούσε ανανέωση της προαναφερόμενης συμφωνίας για μια επιπλέον πενταετία. Η ρωσική κυβέρνηση επιθυμεί προπαντός ταχεία ανανέωση χωρίς τροποποιήσεις του κειμένου της ισχύουσας συμφωνίας, ώστε να διατηρηθεί η συνέχιση των σχέσεων μεταξύ Ρωσίας και Ευρωπαϊκής Κοινότητας σε επιστημονικό και τεχνολογικό επίπεδο. Μια ταχεία ανανέωση της συμφωνίας θα ήταν προς όφελος και των δύο μερών.4. Δεδομένου ότι το ουσιαστικό περιεχόμενο της συμφωνίας που μόλις έληξε θα παραμείνει αμετάβλητο, οι διαδικασίες που αφορούν τη διαπραγμάτευση της ανανέωσης (άρθρο 300 παράγραφος 1 της συνθήκης ΕΚ) καθίστανται άνευ αντικειμένου. Επιπλέον, δεδομένων των πλεονεκτημάτων που θα προκύψουν και για τα δύο μέρη από μια ταχεία ανανέωση, προτείνεται η «διαδικασία του ενός σταδίου» (μία μόνο διαδικασία και μία μόνο νομοθετική πράξη για την υπογραφή και τη σύναψη).Με βάση το παραπάνω σκεπτικό, η Επιτροπή προτείνει στο Συμβούλιο:- να εγκρίνει, εξ ονόματος της Κοινότητας, και μετά από διαβούλευση με το Ευρωπαϊκό Κοινοβούλιο, τη σύναψη συμφωνίας σχετικά με την ανανέωση της συμφωνίας συνεργασίας στο πεδίο της επιστήμης και τεχνολογίας ανάμεσα στην Ευρωπαϊκή Κοινότητα και την κυβέρνηση της Ρωσικής Ομοσπονδίας.- εξουσιοδοτεί τον Πρόεδρο του Συμβουλίου να ορίσει τον αρμόδιο που θα υπογράψει τη συμφωνία, ώστε να εκφραστεί έτσι η συγκατάθεση της Κοινότητας προς δέσμευση.2003/0041 (CNS)Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη σύναψη συμφωνίας σχετικά με την ανανέωση της συμφωνίας συνεργασίας στο πεδίο της επιστήμης και τεχνολογίας ανάμεσα στην Ευρωπαϊκή Κοινότητα και την κυβέρνηση της Ρωσικής ΟμοσπονδίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 170 παράγραφος 2 πρώτο εδάφιο πρώτη πρόταση, σε συνδυασμό με τη πρώτη πρόταση της πρώτης υποπαραγράφου του άρθρου 300 παράγραφος (2) και της πρώτης υποπαραγράφου του άρθρου 300 εδάφιο (3),την πρόταση της Επιτροπής, [2][2]  ΕΕ Cτη γνώμη του Ευρωπαϊκού Κοινοβουλίου [3],[3]Εκτιμώντας τα εξής:(1) Με την από 16 Νοεμβρίου 2000 [4] απόφασή του, το Συμβούλιο ενέκρινε τη σύναψη συμφωνίας συνεργασίας στο πεδίο της επιστήμης και της τεχνολογίας ανάμεσα στην Ευρωπαϊκή Κοινότητα και την κυβέρνηση της Ρωσικής Ομοσπονδίας (στο εξής: Ρωσία). Η οδηγία τέθηκε σε ισχύ στις 10 Μαΐου 2001.[4]  ΕΕ L 299, 28.11.2000, σ. 14(2) Το άρθρο 12 υπό β) της συμφωνίας ορίζει ότι: « Η παρούσα συμφωνία συνάπτεται για μια πρώτη περίοδο η οποία λήγει στις 31 Δεκεμβρίου 2002 και υπάρχει δυνατότητα ανανέωσης κατόπιν κοινής συμφωνίας μεταξύ των μερών για περαιτέρω χρονικά διαστήματα πενταετούς διάρκειας ».(3) Με ρηματική διακοίνωση της 19ης Σεπτεμβρίου 2002, το Υπουργείο Εξωτερικών της Ρωσικής Ομοσπονδίας ζητούσε ανανέωση της προαναφερόμενης συμφωνίας για μια επιπλέον πενταετία.(4) Το ουσιαστικό περιεχόμενο της ανανεωμένης συμφωνίας θα ταυτίζεται με το ουσιαστικό περιεχόμενο της συμφωνίας που μόλις έληξε.(5) Ενδείκνυται να εγκριθεί, εξ ονόματος της Κοινότητας, η συμφωνία για ανανέωση της συμφωνίας συνεργασίας στο πεδίο της επιστήμης και τεχνολογίας ανάμεσα στην Ευρωπαϊκή Κοινότητα και την κυβέρνηση της Ρωσικής Ομοσπονδίας,ΑΠΟΦΑΣΙΖΕΙ:Άρθρο πρώτοΗ συμφωνία για ανανέωση της συμφωνίας συνεργασίας στο πεδίο της επιστήμης και τεχνολογίας ανάμεσα στην Ευρωπαϊκή Κοινότητα και την κυβέρνηση της Ρωσικής Ομοσπονδίας για μια επιπλέον πενταετία εγκρίνεται εξ ονόματος της Κοινότητας.Το κείμενο της συμφωνίας επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει τον αρμόδιο που θα υπογράψει τη συμφωνία, ώστε να εκφραστεί έτσι η συγκατάθεση της Κοινότητας προς δέσμευση.Βρυξέλλες,Για το ΣυμβούλιοΟ ΠρόεδροςΣΥΜΦΩΝΙΑ ΑΝΑΝΕΩΣΗ ΤΗΣ ΣΥΜΦΩΝΙΑΣ ΣΥΝΕΡΓΑΣΙΑΣ ΣΤΟ ΠΕΔΙΟ ΤΗΣ ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ ΑΝΑΜΕΣΑ ΣΤΗΝ ΕΥΡΩΠΑΪΚΗ ΚΟΙΝΟΤΗΤΑ ΚΑΙ ΤΗΝ ΚΥΒΕΡΝΗΣΗ ΤΗΣ ΡΩΣΙΚΗΣ ΟΜΟΣΠΟΝΔΙΑΣΗ ΕΥΡΩΠΑΪΚΗ ΚΟΙΝΟΤΗΤΑ (στο εξής Κοινότητα) αφενός,καιΗ ΚΥΒΕΡΝΗΣΗ ΤΗΣ ΡΩΣΙΚΗΣ ΟΜΟΣΠΟΝΔΙΑΣ αφετέρου,στο εξής τα μέρη,ΕΚΤΙΜΩΝΤΑΣ τη σημασία που έχουν η επιστήμη και η τεχνολογία για την οικονομική και κοινωνική τους ανάπτυξη,ΑΝΑΓΝΩΡΙΖΟΝΤΑΣ ότι η Κοινότητα και η Ρωσική Ομοσπονδία αναπτύσσουν επιστημονική και τεχνολογική δραστηριότητα σε αρκετά πεδία κοινού ενδιαφέροντος και ότι η αμοιβαία συμμετοχή στις εκατέρωθεν εργασίες θα τους προσπορίσει αμοιβαία οφέλη,ΕΧΟΝΤΑΣ ΥΠΟΨΗ τη συμφωνία συνεργασίας στο πεδίο της επιστήμης και τεχνολογίας ανάμεσα στην Ευρωπαϊκή Κοινότητα και την κυβέρνηση της Ρωσικής Ομοσπονδίας η οποία υπεγράφη στις Βρυξέλλες στις 16 Νοεμβρίου 2000 και έληξε στις 31 Δεκεμβρίου 2002,ΕΠΙΘΥΜΩΝΤΑΣ να συνεχίσουν τη συνεργασία τους επί θεμάτων επιστημονικής και τεχνολογικής έρευνας στο επίσημο πλαίσιο που έχει διαμορφωθεί μέσω αυτής της συμφωνίας,ΣΥΝΟΜΟΛΟΓΟΥΝ ΤΑ ΕΞΗΣ:Άρθρο πρώτοΗ συμφωνία συνεργασίας στο πεδίο της επιστήμης και τεχνολογίας ανάμεσα στην Ευρωπαϊκή Κοινότητα και την κυβέρνηση της Ρωσικής Ομοσπονδίας, η οποία υπεγράφη στις Βρυξέλλες στις 16 Νοεμβρίου 2000 και έληξε στις 31 Δεκεμβρίου 2002, ανανεώνεται για μια επιπλέον πενταετία.Άρθρο 2Η παρούσα συμφωνία τίθεται σε ισχύ την ημέρα κατά την οποία τα μέρη κοινοποιούν εκατέρωθεν εγγράφως την ολοκλήρωση των αντίστοιχων εσωτερικών διαδικασιών που είναι προς τούτο αναγκαίες.Άρθρο 3Η παρούσα συμφωνία συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, ρωσική, σουηδική και φινλανδική, και όλα τα κείμενα είναι εξίσου αυθεντικά.Για την Ευρωπαϊκή Κοινότητα Για την κυβέρνηση της Ρωσικής ΟμοσπονδίαςΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟΠεδίο: RDTΔραστηριότητα: διεθνής επιστημονική και τεχνολογική συνεργασίαονομασια τησ δρασησ: Πρόταση απόφασης του Συμβουλίου σχετικά με τη σύναψη συμφωνίας για την ανανεωση της συμφωνιασ συνεργασιασ στο πεδιο τησ επιστημησ και τεχνολογιασ αναμεσα στην ευρωπαϊκη κοινοτητα και την κυβερνηση τησ ρωσικησ ομοσπονδιασ1. ΚΟΝΔΥΛΙΑ ΤΟΥ ΠΡΟΫΠΟΛΟΓΙΣΜΟΥ + ΤΙΤΛΟΙ1.1. Σχετικά κονδύλια του προϋπολογισμούΟι δαπάνες που αναλαμβάνονται στο πλαίσιο παρακολούθησης και εφαρμογής στης συμφωνίας θα καταλογίζονται στα ειδικά κονδύλια του προϋπολογισμού για τα προγράμματα που υπάγονται στο κοινοτικό πρόγραμμα πλαίσιο Ε&ΤΑ (κεφάλαια B6-6013).2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ2.1. Τρόπος υπολογισμού του συνολικού ετήσιου κόστους της δράσης (εκτίμηση)α) Προπαρασκευαστικές δραστηριότητες, παρακολούθηση της συνεργασίας: συνεδριάσεις της μεικτής επιτροπής Κοινότητας-Ρωσίας, ανταλλαγή πληροφοριών, επισκέψεις υπαλλήλων και εμπειρογνωμόνων στη Ρωσία 50 000 EURβ) β) Εργαστήρια/συνεδριάσεις επιστημονικού και τεχνικού χαρακτήρα 60 000 EURΣΥΝΟΛΟ: 110 000 EUR/έτος3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ>ΘΕΣΗ ΠIΝΑΚΑ>4. ΝΟΜΙΚΗ ΒΑΣΗ- Με νομική βάση. - [Πολυετές πρόγραμμα - Συναπόφαση (με προτιμησιακή δημοσιονομική αναφορά)]4.1. Τίτλοι και παραπομπές- Συνθήκη για την ίδρυση της Ευρωπαϊκής Κοινότητας, και ιδίως το άρθρο 170 παράγραφος 2 σε συνδυασμό με το άρθρο 300 παράγραφος 2 πρώτο εδάφιο πρώτη πρόταση και παράγραφος 3 πρώτο εδάφιο- Απόφαση αριθ. 1513/2002/EΚ του Ευρωπαϊκού Κοινοβουλίου και του Συμβουλίου της 27ης Ιουνίου 2002 για το έκτο πρόγραμμα πλαίσιο δράσεων έρευνας, τεχνολογικής ανάπτυξης και επίδειξης της Ευρωπαϊκής Κοινότητας, με σκοπό τη συμβολή στη δημιουργία του ευρωπαϊκού χώρου της έρευνας και στην καινοτομία (2002-2006)5. ΠΕΡΙΓΡΑΦΗ ΚΑΙ ΑΙΤΙΟΛΟΓΙΑ5.1. Αναγκαιότητα κοινοτικής παρέμβασηςΚρίνεται αναγκαία η παρέμβαση του κοινοτικού προϋπολογισμού γιατί η προβλεπόμενη συνεργασία εντάσσεται στην εκτέλεση των προγραμμάτων πλαισίων, και μάλιστα του αντίστοιχου κονδυλίου: συμμετοχή της Ρωσίας σε ορισμένα ειδικά προγράμματα και διοικητικές δαπάνες της κοινοτικής πλευράς (αποστολές κοινοτικών υπαλλήλων, διοργάνωση σεμιναρίων στην Κοινότητα και τη Ρωσία).5.1.1. Επιδιωκόμενοι στόχοιΟ κύριος στόχος είναι να τονωθεί η συνεργασία Ε&ΤΑ μεταξύ Ευρωπαϊκής Κοινότητας και Ρωσίας στα πεδία που καλύπτονται από τα προγράμματα πλαίσια.- Σκοπός της συμφωνίας είναι να δοθεί στην Κοινότητα και τη Ρωσία η ευκαιρία να αντλήσουν οφέλη, με βάση την αρχή του αμοιβαίου οφέλους, από την επιστημονική και τεχνολογική πρόοδο που θα επιτευχθεί στο πλαίσιο των αμοιβαίων ερευνητικών τους προγραμμάτων, χάρη στη συμμετοχή της επιστημονικής κοινότητας και της βιομηχανίας της Ρωσίας στα ερευνητικά έργα της Κοινότητας, αλλά και χάρη στην ανεξάρτητη και μη επιχορηγούμενη συμμετοχή οργανισμών που έχουν έδρα στην Κοινότητα σε ερευνητικά έργα της Ρωσίας.- Η επιστημονική κοινότητα, ο ιδιωτικός τομέας και το κοινωνικό σύνολο στην Κοινότητα και τη Ρωσία θα προσποριστούν τα οφέλη της δράσης χάρη στα άμεσα και έμμεσα αποτελέσματα της συνεργασίας.5.1.2. ΔιάρκειαΗ συμφωνία ανανεώνεται για μια επιπλέον πενταετία, και υπάρχει δυνατότητα ανανέωσης με κοινή συμφωνία των δύο μερών για περαιτέρω χρονικά διαστήματα πενταετούς διάρκειας.5.2. Προβλεπόμενες δράσεις και λεπτομέρειες υλοποίησης της δημοσιονομικής παρέμβασης5.2.1. Είδος της δαπάνηςΧρηματοδότηση ύψους μέχρι 100% (για αποστολές υπαλλήλων της Επιτροπής και εμπειρογνωμόνων στη Ρωσία, διοργάνωση εργαστηρίων, σεμιναρίων και συνεδριάσεων στην Ευρωπαϊκή Κοινότητα και τη Ρωσία).6. ΔΗΜΟΣΙΟΝΟΜΙΚΗ ΕΠΙΠΤΩΣΗ6.1. Διοικητικές και τεχνικές δαπάνες λειτουργίας που περιλαμβάνονται στο Μέρος Β (για ολόκληρη την περίοδο προγραμματισμού)6.1.1. Δαπάνες διαχείρισης της απόφασης (εκτίμηση)Ενδεικτική κατανομή (ποσά σε εκατομ. EUR)>ΘΕΣΗ ΠIΝΑΚΑ>7. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ7.1. Σύστημα παρακολούθησηςΟι υπηρεσίες της Επιτροπής θα αξιολογούν σε τακτική βάση τις δράσεις που υλοποιούνται στο πλαίσιο της συμφωνίας συνεργασίας.Η αξιολόγηση θα καλύπτει τα ακόλουθα στοιχεία:α) Συγκέντρωση πληροφοριών: με βάση τα δεδομένα των ειδικών προγραμμάτων των προγραμμάτων πλαισίων.β) Συνολική αξιολόγηση της δράσης: στο τέλος εκάστου έτους, οι υπηρεσίες της Επιτροπής θα αξιολογούν το σύνολο των δραστηριοτήτων συνεργασίας που υλοποιήθηκαν δυνάμει της συμφωνίας.8. MEΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣΠλήθος διοικητικοί και δημοσιονομικοί έλεγχοι προβλέπονται για κάθε στάδιο των δραστηριοτήτων συνεργασίας που υλοποιούνται στο πλαίσιο της συμφωνίας. Πρόκειται για τους εξής κυρίως ελέγχους:- πριν από τις πληρωμές, έλεγχος των καταστάσεων δαπανών σε διάφορα επίπεδα.- εσωτερικός λογιστικός έλεγχος από την υπηρεσία λογιστικού ελέγχου.- έλεγχος από το Ελεγκτικό Συνέδριο